26 noyabr kuni soat 9:30larda xalqaro A373-magistral yo‘lining Bo‘ston tumanidan o‘tgan 391-kilometrida o‘lim bilan bog‘liq YTH sodir bo‘lgan. YTHda avtobus va ISUZU rusumli yuk mashinasi o‘zaro to‘qnashib ketgan. Hodisa oqibatida avtobus yo‘lovchilaridan ikki nafari vafot etgan. Qolgan yo‘lovchilar tan jarohati olib shifoxonaga yotqizilgan. YTHga avtobusning qarama-qarshi yo‘lga chiqib ketgani sabab bo‘lgan. Hozirda hodisa bo‘yicha surishtiruv ishlari amalga oshirilmoqda.